સુપૌલ : સ્ટેડિયમમાં મેદાનમાં ભાજપનાં કાર્યકર્તાઓને સંબોધિત કરતા પાર્ટીનાં રાષ્ટ્રીય અધ્યક્ષ અમિત શાહે લાલુ અને નીતીશ પર પ્રહારો કર્યા હતા. મુખ્યમંત્રી નીતીશ પર તેમણે વધારે પડતી મહત્વકાંક્ષાનાં કારણે ભાજપથી અલગ થવાનો આરોપ લગાવ્યો હતો. ભાજપનાં રાષ્ટ્રીય અધ્યક્ષે કહ્યું કે ભાજપ રાષ્ટ્રીય વિચારધારાની સાથે દેશમાં પરિવર્તન લાવનારી પાર્ટી છે. અમારી પાર્ટી કાર્યકર્તાઓનાં દમ પર ચૂંટણી જીતે છે. અન્ય પાર્ટીઓ તો પોતાનાં ખોટા વચનોનાં કારણે ચૂંટણી લડતી હોય છે, પરંતુ ભાજપ ક્યારે પણ એવું નથી કરતી.